proxectonos/corpus_dominio_legal_administrativo_tmp huggingface dataset:
23/12/2020 | Administración LocalMunicipal
Rianxo
Tesourería - Recadación
Aprobación do padrón da taxa de subministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo terceiro trimestre de 2020

EDICTO Aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo terceiro trimestre de 2020 En sesión celebrada o 17 de decembro de 2020, a Xunta de Goberno Local, adoptou o seguinte acordo: Primeiro. –Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, do 4 de novembro, de Augas de Galicia, correspondente ao 3.º trimestre de 2020 da cordo co seguinte detalle: Segundo. –Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, do 17 de decembro, da Lei Xeral Tributaria. Terceiro. –Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado Contencioso-Administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, do 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Cuarto. –O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo, 18 de decembro de 2020. O alcalde Asdo.: Adolfo F. Muíños Sánchez
23/12/2020 | Administración LocalMunicipal
Curtis
Oferta de emprego público 2020 para a estabilización de emprego temporal

Mediante Resolución da Alcaldía nº 708 do 18/12/2020 aprobouse a Oferta de Emprego Público 2020, para a estabilización de emprego temporal do Concello de Curtis, ao abeiro do artigo 19.1.9 da Lei 6/2018 de 3 de xullo de 2018 de Orzamentos Xerais do Estado para o 2018, correspondente ás seguintes prazas: Procédese a súa publicación no taboleiro de anuncios do concello, no Diario Oficial de Galicia, en no Boletín Oficial da Provincia, a efectos de xeral coñecemento e da interposición polos interesados dos recursos que se consideren oportunos. Contra o presente acordo, que pon fin á vía administrativa, poderá interpor o recurso potestativo de reposición ante o mesmo órgano que ditou o acto, no prazo dun mes que contará dende o seguinte á publicación do presente acordo, de conformidade c cos artigos 123 e 124 da lei 39/2015 de 1 de outubro do Procedemento Administrativo Común das Administracións Públicas. Poderá interpoñer o recurso contencioso-administrativo diante do Xulgado ou Sala do Contencioso-Administrativo do Tribunal Superior de Xustiza de Galicia, de conformidade cos arts.8 e 10 da Lei 29/1998, do 13 de xullo, reguladora da xurisdición contencioso-administrativa, no prazo de dous meses que contará a partir do día seguinte ó da publicación do presente acordo ou dende o día seguinte a aquel no que se notifique a resolución do recurso potestativo de resposición ou no que este deba entenderse desestimado. Todo isto, sen prexuízo do dereito dos interesados a formular calquera outro recurso que se considere pertinente. Curtis, 18 de decembro de 2020. O alcalde Javier Fco. Caínzos Vázquez
23/12/2020 | Administración LocalMunicipal
San Sadurniño
Aprobación de padrón fiscal abastecemento domiciliario de auga potable terceiro trimestre de 2020

Apróbase por Resolución da Alcaldía con data de 18 de decembro de 2020, o padrón cobratorio correspondente ó abastecemento domiciliario de auga potable do 3º trimestre do ano 2020, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 18 de decembro de 2020. O ALCALDE, Secundino García Casal.
23/12/2020 | Administración LocalMunicipal
Neda
Aprobación inicial da modificación nº. 1 do Cadro de Persoal

Na sesión Plenaria celebrada o día 14/12/2020 o Pleno deste concello aprobou inicialmente a modificación do cadro de persoal e do anexo de persoal do orzamento de 2018, prorrogado para 2020, co obxecto de darlle cobertura/reflexo orzamentario á modificación proposta na Relación de Postos de Traballo do Concello de Neda, a través da cal dotar unha praza de policía de segunda actividade. Na Secretaría desta entidade atópase exposto ao público este expediente, por un prazo de 15 días hábiles contados a partir do día seguinte á publicación do presenta anuncio no Boletín Oficial da Provincia, aos efectos de que as persoas interesadas poidan examinar o expediente e presentar as reclamacións, alegacións ou suxestións que estimen oportunas. No suposto de que se presenten reclamacións, alegacións ou suxestións, estas deberán ser resoltas pola Corporación. En caso contrario, o acordo de aprobación inicial entenderase automaticamente elevado a definitivo sen necesidade de novo acordo plenario, procedendo á súa publicación íntegra, de acordo co artigo 127 do Real decreto lexislativo 781/1986, de 18 de abril. Neda, 18 de decembro de 2020. O Alcalde, Asdo.: Angel Alvariño Saavedra.
23/12/2020 | Administración LocalMunicipal
Boiro
Padrón SAF novembro

A Xunta de Goberno Local en sesión celebrada o 16 de decembro do 2020 aprobou o Padrón Fiscal correspondente o mes de NOVEMBRO de 2020, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 30 de decembro do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 17 de decembro de 2020 O Alcalde-Presidente José Ramón Romero García DOCUMENTO ASINADO DIXITALMENTE Á MARXE
23/12/2020 | Administración LocalMunicipal
Val do Dubra
Anuncio aprobación padrón da auga e depuración cuarto trimestre de 2020

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao CUARTO trimestre do ano 2020, que ascende a cantidade de 35.296,34 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno.23.264,30 euros en concepto de auga, 1.743,13 euros en concepto de sumidoiros 7.081,44 euros en concepto de depuración de augas residuais; 3.207,47 euros correspondentes ao I. V. E. O prazo de ingreso voluntario das débedas correspondentes ao CUARTO trimestre de 2020 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 17 de decembro de 2020. O Alcalde./Beatrice Marie Niculce Grandes.
23/12/2020 | Administración LocalMunicipal
Lousame
Publicación anuncio aprobación definitiva MC 33/2020.

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 33/2020 mediante a modalidade de crédito extraordinario, por un importe de 313.805,39 €. O dito expediente foi aprobado inicialmente polo Pleno, na sesión do 15.10.2020, e publicado o anuncio de exposición pública no Boletín Oficial da Provincia da Coruña núm.164 do 19.10.2020. Finalizado o prazo de 15 días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2020, resumido por capítulos, coas modificacións introducidas polo presente expediente, é o seguinte: ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 21 de decembro de 2020. A alcaldesa, Mª Teresa Villaverde Pais.
23/12/2020 | Administración LocalMunicipal
Mugardos
Aprobación definitiva expediente modificación créditos MC12/2020

O Pleno do Concello en sesión ordinaria do 25 de novembro de 2020 aprobou inicialmente o expediente de modificación de créditos MC 12/2020, de créditos extraordinarios e suplementos de crédito, financiados con cargo ao remanente líquido de tesourería para gastos xerais. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 22 de decembro de 2020. O Alcalde. Nael Garcia Bouza Stapleton
21/12/2020 | Administración LocalMunicipal
Betanzos
Anuncio de aprobación definitiva do expediente de modificación de crédito por suplemento de crédito 32/2020

Anuncio de aprobación definitiva do expediente de modificación de crédito por suplemento de crédito 32/2020 O día 11 de novembro de 2020, o Pleno da corporación aprobou inicialmente o expediente de modificación de créditos núm.32/2020 suplemento de crédito. Segundo o previsto nos arts.169 e 177.2, polo que se aproba o Texto refundido da Lei reguladora das facendas locais, este acordo inicial foi exposto ao público durante o prazo de 15 días hábiles dende a súa publicación no BOP núm.197 do 19 de novembro do 2020. Durante o díto prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor: ESTADO DE GASTOS ESTADO DE INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data de aprobación definitiva. Betanzos, 17 de decembro de 2020. A alcaldesa María Barral Varela
21/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74505. Competencia de peticións. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO DE TRÁMITE DE COMPETENCIA DE PETICIÓNS Clave: DH. W15.74505 D. Serguei Kozlowski Lopez Cortijo solicita a Augas de Galicia autorización para uso común especial do dominio público hidráulico na zona da cola do Encoro de Meicende, en concreto o establecemento dunha zona para actividades recreativas. En concreto solicítase a instalación dun cable park para a práctica do wakeboard con dous cables, un para iniciación e outro que contará con módulos para saltos e acrobacias. Na zona máis afastada do encoro disporase un waterpark hinchable para a época estival. As instalacións situaranse entre a cola do encoro e a liña definida aproximadamente pola liña definida polos puntos de coordenadas UTM X= 544.196, Y= 4.798.779 e X= 544.270, Y= 4.798.654 (ETRS89), a unha distancia mínima aproximada duns 180 m dos órganos de desaugue da presa. De conformidade co exposto nos artigos 75 do Regulamento do dominio público hidráulico o servizo territorial Galicia Norte de Augas de Galicia (con enderezo na R/ Vicente Ferrer n.º 2, 9.º andar, 15008 A Coruña) abre con este anuncio un prazo de 20 días para que o peticionario presente a súa petición concreta e o documento técnico correspondente. Durante este prazo poderanse presentar outras peticións en competencia neste ámbito. As peticións deberán presentarse cunha instancia coa solicitude para ser admitido á competencia, debendo referir a clave situada ao principio deste anuncio. Consideraranse oficinas hábiles para a recepción de documentación as así establecidas pola Lei 39/2015 do procedemento administrativo común das Administracións Públicas, no seu artigo 16.4. A Coruña, 15 de decembro de 2020. O xefe do Servizo Territorial Néstor Rodríguez Arias (sinatura dixital ao marxe)
21/12/2020 | Administración LocalMunicipal
As Pontes de García Rodríguez
Secretaría
Decreto 1920/2020, do 15 de decembro, de delegación da sinatura do convenio de renovación da integración na Rede de Bibliotecas Públicas de Galicia

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que mediante resolución da Alcaldía núm.1920/2020, do 15 de decembro, delegouse a facultade de sinatura do seguinte convenio no concelleiro delegado especial de Contratación e Cultura, Vicente Roca Uceira: “Convenio de colaboración entre a Consellería de Cultura, Educación e Universidade da Xunta de Galicia e o Concello das Pontes de García Rodríguez para a renovación do compromiso de integración na rede de bibliotecas de Galicia da biblioteca pública municipal das Pontes de García Rodríguez, dependente do Concello, biblioteca Enrique Rivera Rouco”. As Pontes de García Rodríguez, 16 de decembro de 2020. O alcalde Valentín González Formoso
21/12/2020 | Administración LocalMunicipal
Vimianzo
Anuncio de aprobación definitiva de expediente de modificación de crédito núm.2020/SC/04

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, mediante anuncio no BOP núm.199, de data 23.11.2020, queda automaticamente elevado a definitivo o acordo plenario do día 20.11.2020 sobre o expediente de modificación de créditos núm.2020/SC/04, que se fai público resumido por capítulos: Orzamento de gastos: Orzamento de ingresos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 16 de decembro de 2020. A alcaldesa Mónica Rodríguez Ordóñez
21/12/2020 | Administración LocalMunicipal
Santiago de Compostela
Secretaría Xeral
Dedicación exclusiva

A N U N C I O Por Decreto da Alcaldía do Concello de Santiago de Compostela de data 28 outubro de 2020, designouse para o desempeño do seu cargo en réxime de dedicación exclusiva, ao concelleiro Don Gumersindo Guinarte Cabada, polo que percibirá as retribucións relativas ao grupo A1, nivel 26. Esta designación producirá efectos dende o día 1 de novembro de 2020. O que se pública en cumprimento do disposto no artigo 44 do RD 2568/1996, do 28 de novembro. Santiago de Compostela, 16 de decembro de 2020. O ALCALDE Asdo.: Xosé A. Sánchez Bugallo
21/12/2020 | Administración LocalMunicipal
Mugardos
Padrón dos comedores escolares municipais polo servizo de almorzo e xantar novembro 2020

Anuncio de cobranza do padrón do mes de novembro de 2020 dos servizos de almorzo e xantar do comedor escolar municipal Anuncio de cobranza A resolución da Alcaldía 1099 do 16/12/2020 aprobou os padróns fiscais correspondentes ao mes de novembro do exercicio 2020 dos servizos de almorzo e xantar do comedor escolar municipal. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, Xeral tributaria. Mugardos, 16 de decembro de 2020. O concelleiro delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020, do 06.02.2020)
21/12/2020 | Administración LocalMunicipal
Miño
Aprobación definitiva das tarifas de aplicación aos servizos urbanos de taxi

O Pleno municipal do Concello de Miño, na sesión ordinaria celebrada o 15 de outubro de 2020, aprobou inicialmente as tarifas de aplicación aos servizos urbanos de taxi. O citado acordo publicouse no BOP núm.182 do 29/10/2020 e no taboleiro de edictos do Concello por un periodo de trinta días hábiles para a presentación de reclamacións e suxestións por parte das persoas interesadas. Despois de ter rematado o prazo antes sinalado, sen que durante o mesmo se presentara ningunha reclamación, elévase a definitivo o acordo ata entón provisional, considerándose aprobadas definitivamente as tarifas de aplicación aos servizos urbanos de taxi, segundo se indica a continuación: Tarifas de aplicación aos servizos urbanos de taxi TARIFA 1.–Aplicable en días laborables de 06.00 a 22.00 horas: * Inclúe 1.700 metros ou tempo equivalente. TARIFA 2.–Aplicable en días laborables de 22.00 a 06.00 horas, sábados dende as 15.00 horas ata as 24.00 horas, domingos, festivos, 24 e 31 de Decembro as 24 horas. * Inclúe 1.700 metros ou tempo equivalente. Suplementos de tarifa 1 e 2: (1) Agás as cadeiras de persoas con mobilidade reducida. (2) Agás cans guías. Suplemento especial Este suplemento aplicarase o día 24 de decembro dende as 23.00 horas e ata as 06.00 horas do día 25 de decembro e o 31 de decembro dende as 23.00 horas e ata as 10.00 horas do día 1 de xaneiro. Os usuarios terán dereito ao transporte gratuíto de un vulto ou maleta por cada pasaxeiro transportado. O tipo de IVE aplicado nas tarifas é o 10%. O que se fai público para xeral coñecemento, con indicación de que ao abeiro dos artigos 10, 25 e 46 da Lei 29/1998, do 13 de xullo, reguladora da xurisdición contencioso-administrativa, contra o presente acordo, os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Miño, 16 de decembro de 2020. O alcalde Manuel Vázquez Faraldo
21/12/2020 | Administración LocalMunicipal
A Coruña
Instituto Municipal A Coruña Espectáculos
Aprobación definitiva dun expediente modificativo do Presuposto do IMCE de 2020

O Excmo. Concello Pleno, en sesión ordinaria realizada o día 5 de novembro de 2020, aprobou inicialmente un expediente modificativo do Presuposto do Instituto Municipal Coruña Espectáculos (IMCE) de 2020 de suplemento de crédito. O referido expediente foi sometido a exposición pública, despois da publicación do anuncio no Boletín Oficial da Provincia, en Taboleiro de Anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Finalizado o período de exposición pública, non se presentou reclamación ningunha, polo que o expediente se considera definitivamente aprobado, segundo o establecido na aludida lexislación. Segundo o disposto no artigo 169.3, en relación co 177.2 e o 179.4 do Texto Refundido da Lei Reguladora das Facendas Locais, publícase o resumo por capítulos, incorporando a modificación, para o xeral coñecemento: Faise constar que contra a aprobación definitiva poderá interpoñerse directamente recurso contencioso-administrativo segundo o establecido no artigo 171 do citado texto legal, que se presentará ante a Sala correspondente do Tribunal Superior de Xustiza de Galicia no prazo de dous meses dende a publicación deste anuncio. Poderá interpoñerse calquera outro recurso que se considere procedente. A Coruña, 16 de decembro de 2020 A Presidenta do IMCE, PD Gonzalo Henrique Castro Prado PD Decreto 6873/2020, de 15 de outubro de 2020
21/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73709. Vivenda, piscina, peche e urbanización. Concello de Oleiros

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Candelaria Dolores El Aoufi Udila solicita de Augas de Galicia, por atoparse nas marxes do río San Pedro, a autorización de obras na parcela de referencia catastral 4472656NH59947S, no lugar de O Carballo, rúa Rula, parroquia de San Pedro de Nós (San Pedro), concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.73709. As obras solicitadas consisten na construción dunha vivenda unifamiliar composta de planta baixa, piscina, peche de parcela e urbanización mediante beirarrúas e acceso a parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 15 de decembro de 2020. O xefe do Servizo Territorial Néstor Rodríguez Arias (sinatura dixital ao marxe)
21/12/2020 | Administración LocalMunicipal
Negreira
Anuncio relativo á aprobación definitiva da modificación orzamentaria número 35/2020 do Concello de Negreira

ANUNCIO Aprobación definitiva da modificación orzamentaria número 35/2020 do Concello de Negreira Téndose aprobado definitivamente a modificación orzamentaria 35/2020, baixo a forma de transferencia de crédito entre distintas áreas de gasto, e por importe de 80.000,00 €, ó non terse presentado reclamacións no período de información pública efectúase a publicación do orzamento municipal para o exercicio 2020, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais. ORZAMENTO DE INGRESOS ORZAMENTO DE GASTOS Negreira, 16 de decembro de 2020. Manuel Ángel Leis Míguez Alcalde-presidente
21/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74290. Peche de parcela. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Faustino Antonio Liquete Szczepanik solicita de Augas de Galicia, por atoparse nas marxes do río Vespasante, a autorización de obras no polígono 518, parcelas 258 e 262, referencia catastral 001801500NJ6200001ET e referencia catastral 001801500NJ6200001IT, no lugar de Pradedo, parroquia de O Val (Santa María A Maior), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74290. As obras solicitadas consisten no peche perimetral de parcelas mediante bloques de formigón e prefabricados de formigón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 15 de decembro de 2020. O xefe do Servizo Territorial Néstor Rodríguez Arias (sinatura dixital ao marxe)
21/12/2020 | Administración LocalMunicipal
San Sadurniño
Aprobación de padrón fiscal de axuda no fogar do mes de novembro de 2020

Apróbase por Resolución da Alcaldía con data 4 de decembro de 2020, o padrón cobratorio correspondente á prestación do servizo de axuda no fogar a persoas dependentes do mes de novembro do presente exercicio 2020, que comprende un total de 36 recibos e ten un importe total de 3.574,14 euros, e á prestación do servizo de axuda no fogar de libre concorrencia do mes de novembro do presente exercicio 2020, que comprende un total de 9 recibos e ten un importe total de 179,64 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 9 de decembro de 2020. O ALCALDE, Secundino García Casal.
21/12/2020 | Administración LocalMunicipal
Miño
Aprobación definitiva do expediente de modificación orzamentaria nº 2/2020 no orzamento de 2019, prorrogado para 2020, vía suplemento de crédito

O Pleno do Concello de Miño, en sesión ordinaria celebrada o día 15 de outubro de 2020, aprobou inicialmente o expediente de modificación orzamentaria núm.2/2020, vía suplemento de crédito, no orzamento de gastos de 2019, prorrogado para 2020, por importe total de VINTEÚN MIL TRESCENTOS SETENTA E SETE EUROS E NOVENTA CÉNTIMOS (21.377,90 euros). Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2019, prorrogado para o ano 2020, trala entrada en vigor do devandito expediente ascende á cantidade de 15.234.713,71 € no estado de gastos e de 15.320.636,45 € no estado de ingresos, correspondendo a cada capítulo as cantidades que se expresan segundo o seguinte detalle: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día seguinte ao desta publicación. Miño, a 16 de decembro de 2020 O alcalde Manuel Vázquez Faraldo
21/12/2020 | Administración LocalMunicipal
Valdoviño
Nomeamento de 2 funcionarios de carreira para ocupar 2 prazas de policía local incluidas na OPE 2018

Por Decreto de Alcaldía número 505/2020, de 04 de decembro, adoptouse resolución co seguinte dispositivo: “PRIMEIRO.- Realizar o nomeamento como funcionarios de carreira para ocupar 2 prazas de Policía Local encadradas na escala de Administración Especial, subescala de servizos especiais, escala básica, categoría policía, grupo de clasificación C1 a favor de: SEGUNDO.- Notificar a presente resolución aos aspirantes nomeados, comunicándolles que deberán tomar posesión no prazo de tres días a contar desde o día seguinte a aquel no que se lles notifique o nomeamento. A toma de posesión terá efectos administrativos dende o 1 de decembro de 2020. TERCERO. Comunicar a presente resolución ao Departamento de Intervención e Tesoureiría para dispor a cantidade orzamentaria consignada, de acordo coas retribucións e os efectos que correspondan aos postos de traballo aos que se refiere o presente nomeamento. CUARTO. Comunicar a toma de posesión no prazo dos 15 días seguintes ao Rexistro de Policías Locais de Galicia, para que proceda á oportuna inscrición na sección primeira de dito Rexistro. QUINTO. Publicar o nomeamento no Boletín Oficial da Provincia e na páxina web deste Concello. SEXTO. Dar conta do presente decreto ao Pleno municipal na seguinte sesión que este celebre.” O que se fai público para xeral coñecemento e aos efectos oportunos. En Valdoviño o 04 de decembro de 2020 O Alcalde Alberto González Fernández
21/12/2020 | Administración LocalMunicipal
Coristanco
Aprobación definitiva da modificación de créditos 5/2020, suplemento de crédito (Expte. SC 3/2020)

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.5/2020 sobre o orzamento do Concello de Coristanco correspondente ao exercicio 2020, de aprobación dun suplemento de crédito (Expte. SC 3/2020). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.196, do 18 de novembro de 2020, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 14 de decembro de 2020. Documento asinado electrónicamente por JUAN CARLOS GARCÍA POSE, Alcalde do Concello de Coristanco.
21/12/2020 | Administración LocalMunicipal
As Pontes de García Rodríguez
Secretaría
Aprobación inicial do regulamento da administración electrónica municipal do Concello das Pontes de García Rodríguez

O Pleno do Concello das Pontes de García Rodríguez, en sesión extraordinaria urxente de data 14/12/2020, aprobou inicialmente o regulamento da administración electrónica municipal do Concello das Pontes de García Rodríguez. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na Secretaría do Concello en horario de 8.00 a 15.00 horas. Tamén pode consultarse na sede electrónica do Concello no enlace https://sede.aspontes.org/opencms/es/informacion/tablon/Noticia_Secretaria_005.html (taboleiro de anuncios). O acordo até entón provisional entenderase definitivamente aprobado para o caso de que non se presentase ningunha reclamación ou suxestión. As Pontes de García Rodríguez, 15 de decembro de 2020 A concelleira-delegada da Organización Interna e Medios Locais Miguel Gines Bassecourt Villabon
21/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.74054. Nave industrial. Concello de Betanzos

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Bienes Inmuebles Corporativos Atlánticos 2008, S. L. U. solicita de Augas de Galicia, por atoparse nas marxes do río s/d, a autorización de obras no lugar de Plgo. Piadela, parroquia de, concello de Betanzos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.74054. As obras solicitadas consisten na urbanización de parcela, peche perimetral da mesma e nova edificación. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Betanzos ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 15 de decembro de 2020. O xefe do Servizo Territorial Néstor Rodríguez Arias (sinatura dixital ao marxe)
21/12/2020 | Administración LocalMunicipal
As Somozas
Orzamento 2021

Quedando definitivamente aprobado polo Pleno deste Concello o presuposto para o exercicio económico do ano 2021 por acordo adoptado en sesión celebrada o día 18 de novembro de 2020, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de dous millóns oitocentos cincuenta e un mil seiscentos euros (2.851.600,00 €), cuxo resumo por capítulos é o seguinte: En dita sesión acordouse tamén aprobar o cadro de persoal e a relación de postos de traballo desta Corporación, que queda establecida da seguinte forma: A) FUNCIONARIOS DE CARREIRA B) PERSOAL LABORAL FIXOS C) PERSOAL LABORAL TEMPORAL As Somozas, 16 de decembro de 2020. O alcalde Asdo.: Juan Alonso Tembrás
21/12/2020 | Administración LocalMunicipal
Miño
Aprobación definitiva do do expediente de modificación orzamentaria nº 1/2020 no orzamento de 2019, prorrogado para 2020, vía suplemento de crédito

O Pleno do Concello de Miño, en sesión ordinaria celebrada o día 15 de outubro de 2020, aprobou inicialmente o expediente de modificación orzamentaria núm.1/2020, vía suplemento de crédito, no orzamento de gastos de 2019, prorrogado para 2020, por importe total de TRESCENTOS MIL EUROS (300.000,00 euros). Dito acordo de aprobación inicial estivo exposto ao público polo prazo de 15 días, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2019, prorrogado para o ano 2020, trala entrada en vigor do devandito expediente ascende á cantidade de 15.234.713,71 € no estado de gastos e de 15.320.636,45 € no estado de ingresos, correspondendo a cada capítulo as cantidades que se expresan segundo o seguinte detalle: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir do día seguinte ao desta publicación. Miño, a 16 de decembro de 2020 O alcalde Manuel Vázquez Faraldo
21/12/2020 | Administración LocalMunicipal
Sada
Servizos Económicos
Conta xeral do orzamento de 2019

En sesión celebrada o día 11 de decembro, a Comisión Especial de Contas informa a Conta Xeral do exercicio 2019 deste Concello. En cumprimento do establecido no artigo 212.3 do Texto refundido da Lei reguladora das facendas locais, aprobado polo Real decreto lexíslativo 2/2004, do 5 de marzo, exponse ao público a devandita conta por prazo de quince días a contar dende o seguinte ao da inserción do presente anuncio no BOP, durante os cales e oito máis, os interesados poderán presentar as reclamacións, reparos ou observacións que estimen oportunas. Sada, 17 de decembro de 2020. O alcalde Oscar Benito Portela Fernández
21/12/2020 | Administración LocalMancomunidades
Mancomunidade de Concellos da Comarca de Ferrol
Aprobación definitiva do orzamento xeral da Mancomunidade de Concellos da Comarca de Ferrol do exercicio 2021

O Pleno da Corporación, na sesión realizada o día 9 de novembro de 2020, aprobou a proposta inicial do Orzamento Xeral do ano 2021, o que se anunciou no Boletín Oficial da Provincia número 194 do 16 de novembro de 2020. O prazo para a presentación de reclamacións rematou o día 7 de decembro de 2020. Dentro deste prazo legal, recibiuse no Rexistro de entrada escrito de alegación presentado por Unión Sindical Obrera (USO). O Pleno da Mancomunidade, na sesión celebrada o 14 de decembro de 2020 acordou: 1) Inadmitir a alegación presentada por non atoparse dentro dos supostos establecidos no artigo 170.2 do TRLRFL; 2) Aprobar definitivamente o orzamento desta Entidade para o exercicio de 2021. Quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora de Facendas Locais (RDL 2/2004, do 5 de marzo), que haberá de presentarse perante a sala correspondente do Tribunal Superior de Xustiza de Galicia, no prazo de dous meses, a contar dende a data en que se produza a súa aprobación definitiva, expresa ou tácita. Ferrol, 18 de decembro de 2020. O presidente da Mancomunidade Asdo.: Ángel Manuel Mato Escalona
21/12/2020 | Administración LocalMunicipal
A Baña
Aprobación definitiva da modificación de créditos (transferencia 1/2020)

Expediente: 2020/T002/000003 Asunto: Transferencia de crédito nº 1/2020 Por Resolución da Alcaldía do 16/12/2020 elevouse a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 13/11/2020. Procédese a súa publicación coa seguinte desagregación (artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, en relación co artigo 177 da mesma norma): A Baña, 16 de decembro de 2020 José Antonio Pereira Gil, alcalde
16/12/2020 | Administración LocalMunicipal
As Pontes de García Rodríguez
Secretaría
Anuncio do inicio do expediente de equidistribución do sector de solo urbanizable Cooperativa Canal IV

De acordo co artigo 267.2 do Decreto 143/2016 de 22 de setembro, polo que se aproba o Regulamento da Lei 2/2016 de 10 de febreiro do solo de Galicia, o procedemento de aprobación do proxecto de equidistribución enténdese iniciado co acordo de aprobación definitiva do planeamento que conteña a ordenación detallada do polígono. Neste senso, mediante Orde do día 23/10/2020, da conselleira de Medio Ambiente, Territorio e Vivenda, publicada no DOG núm.249, do 11/12/2020, aprobouse definitivamente a modificación puntual nos terreos da Cooperativa Canal IV. A modificación puntual clasifica un sector de solo non urbanizable como solo urbanizable e contén a súa normativa de desenvolvemento. En consecuencia, ao abeiro do artigo 267.3 do citado Decreto, publícase este anuncio para xeral coñecemento; o inicio do expediente notificarase individualmente aos propietarios afectados. As Pontes de García Rodríguez, 11 de decembro de 2020 O concelleiro delegado de Urbanismo e Coordinación do Goberno Antonio Alonso Román
16/12/2020 | Administración LocalMunicipal
Brión
Anuncio aprobación de padróns do prezo público polos servizos de axuda no fogar básica e dependencia do mes de novembro de 2020

Anuncio aprobación padróns do prezo público polos servizos de axuda no fogar básica e dependencia do mes de novembro de 2020 Mediante resolución de alcaldía de data 11 de decembro de 2020 aprobouse o padrón do servizo de axuda no fogar básica e dependencia do mes de novembro. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de decembro de 2020 ao 17 de febreiro de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 11 de decembro de 2020. O alcalde Pablo Lago Sanmartín